Kokrajhar News 9/ August : राय्जोआव करना भाइरासनि गिख्रंथाव थासारि समावनो कक्राझार सहरनि सोनाब फार्से गौरां दैसा बारनानै हरै मारुआव थानाय दावलाबारी साहा बागानआव अल आसाम आदिबासि फरायसा आफाद सुंदयै AASAA. नि बान्जायनायाव 9 आगस्त बिस्व आदिबासि दिभस सान फालिदों । बिस्व आदिबासि दिभस सानजों लोब्बा लाखिनानै फुंबिलियाव बांग्ला बारी साहा बागान निफ्राय दावलाबारी साहा बागान सिम मोनसे हारिमुवारी हान्जा सुरनाय हाबाफारिबो मावफुंङो बे हाबाफारियावनो बाहागो लानानै आसानि आफादगिरि स्तेफेन लाक्राया बुंङोदि खुंथायनि गोहोयाव थानाय बि जे पि सरकारआ आसामाव आदिबासि माहारिखौ ट्राइबेलनि गनायथि होगोन होन्नानै रादाय होदोंमोन नाथाय सरकारआ दिनैसिमावबो ट्राइबेल गनायथि होनांगौनि दाबि आरो आदिबासिफोरनि जेंनाखौ बोस्रांनो नाजायाखै होन्नानै बुङो। दिनैनि थासारियाव साहा बागान आव मुजुरि मावग्राफोरनि हाजिराया सानसेआव 159 रांल । सरकारआ बागानाव  मुजुरि मावग्राफोरनो 351 रां हाजिरा होनांगौ होन्नानै आदिबासि फरायसा आफादआ गोबाव समनिफ्रायनो दाबि खालाम बोदों मोनब्लाबो नाथाय खुंथायनि गोहोयाव थानाय बि जे पि सरकारआ खोमा सुवालासे दं होन्नानै गोख्रों रावजों सोंखारियो। आदिबासि हारिनि जेंनाखौ लानानै फरायसा दैदेनगिरिफोरा सरकारजों गोबां खेब सावरायलायबाय नाथाय सरकारआ राजखान्थि मुलाम्फानि थाखायसो बाथ्रा बुंबाय थायो होन्ना बुंबावयो।